alexandrainst/scandi-wiki huggingface dataset:
PR-byrå

Et PR-byrå er en virksomhet som tilbyr tjenester i forbindelse med kommunikasjon for av et produkt eller en sak. Et PR-byrå kan også bidra til å fremme en organisasjons interesser ved f eks. å gi råd om, eller delta direkte i, lobbyvirksomhet.

PR-byråer i Norge (utvalg)
TRY Råd
First House
Geelmuyden.Kiese
Kruse-Larsen
Rud-Pedersen Public Affairs
Storm Samfunn
Siste Skrik Kommunikasjon
Corporate Communications
Footprint
Pressure
Kulturmeglerne

Burson Cohn & Wolfe

Kommunikasjon
Konsulentselskaper
Runar Johannessen

Runar «Kula» Johannessen (født 16. juni 1963) er en norsk trommeslager, kanskje mest kjent som medlem av PearlyCatz og Valentourettes.

Kula Johannessen har spilt trommer siden 1980, og har spilt, og spiller i følgende band: PearlyCatz, The Hitmen, Electric Gangsters, The Kings, Speed of Sound, Råhøy, Lost Luggage, Svarte Faen, Chris Erichsens Orkester, Frank Znort Quartet, Alle Gode Ting, The Sniffercats, Valentourettes og Jokke med Tourettes.

Kula har tidligere vært sjef på spillestedet Råkker'n i Oslo. I tillegg var han med i teater- og musikkgruppen Klimax som har turnert i inn- og utland.

Diskografi

Jokke med Tourettes 
 Billig lykke (1999)
 Prisen for popen (2002)
 Stopp! (Siste skive fra graven) (2014)
Singler
 Verdiløse menn/Stopp! (1999)
 Tomgang (2005)

Alle gode ting 
 Skolelysa (2010)
 Kanonføde (2012)
 Kokepunktet (2013)
 Døradeal (2018)
Singler
 Balladen om Johann Friedrich Struensee (2014)
 100% normal (2015)
 Neimat (2015)
 Ztøy (2016)
 Kabelkrøll (2016)
 App (2016)
 Bare være meg (2018)
 Luredur (2018)

PearlyCatz 
Album
 Hallingpünk (2008)
Singler
 Svolten & tyst (2006)
 No ell alder (2006)
 Harald (2007)
 Te fjells (2009)
 Kjærleik på Halling (2011)

Frank Znort Quartet 
 Frank Znort Quartet (2002)
 Kjönsliga Kalsonger (2007)
 Perler fra svin (2012)

Tommy Luger 
 Bad Boy Benny EP (2007)
 Luger Kula-Again Agentz (2013)

The Sniffercats 
 Demo (2013)
 The Sniffercats (2016)

Speed of Sound 
 Smart Went Crazy (1993)
 Tanker livet gir oss (1995)

Lost Luggage 
 Storage (1995)
Singler
 Down Home Boy Down Home Girl/Respect (Too Much Woman) (1995)

Disniy Girls 
 Intimate Confessions (1982)

Svarte Faen 
 Svarte Faen (1982)

Electric Gangsters 
 Född på nytt (1984)

Circus Maximum 
 Love & orden (1991)

Discofnask 
 Lørdagspønk (1995)
 Deeper Than a Screw (1996)

Kabelkrøll 
 Min svarte sjel (2005)

Sidesprang 
 Det ekke sunt (2012)
 Karl Johan (2013)

Deltar på 
 Den onde sirkel: Lov & orden? (1986)
 Chris Erichsens Orkester: Hold meg fast (1989)
 Forfatterverket: Gjær (1995)
 Grünerløkka Lufthavn: 10 år i løse lufta! – Grünerløkka Lufthavn (2004)
 Izzat: Musikken fra Izzat (2005)
 Joachim Nielsen-hyllest: Det beste til meg og mine venner (2005)
 Joachim Nielsen-hyllest: Kom igjen (2007)
 Martin Aakervik: Gnistene fyker (2014)
 Petter Baarli: You Petter B. Goode (2014)
 Tsarsten & The Freudian Slippers: Caravan Serai (2015)
 Backstreet Girls-hyllest: Deaf Boogie Compromise – A Volume Brutale Tribute to Backstreet Girls (2015)
 Petter Baarli: Lucky Day (2015)
 Raga Rockers-hyllest: Sannhet på boks – en hyllest til Raga Rockers (2015)
 Petter Baarli: Frankly My Dear, I Don't Give a Dawn! (2016)

Referanser 

Norske trommeslagere
Fødsler i 1963
Tim Ryan

Timothy «Tim» Ryan (født 16. juli 1973 i Niles i Ohio) er en amerikansk demokratisk politiker. Han representerer delstaten Ohios 17. distrikt i Representantenes hus siden 2003.

Ryan fikk sin skolegang, først ved John F. Kennedy High School i Warren. Han tok i 1995 Bachelor-graden i statsvitenskap ved Bowling Green State University og i 2000 Doctor juris ved Franklin Pierce Law Center ved University of New Hampshire i Concord i New Hampshire. Han var representant i delstatens senat i årene 2000-2002.

Da konkgressrepresentanten James Traficant ble avsatt i 2002 etter å ha blitt dømt for kriminelle forhold, vant Ryan, som hadde vært en av Traficants medarbeidere siden midten av 1990-årene, kongressvalget med 51 prosent av stemmene og tiltrådte som kongressrepresentant i januar 2003. Han er siden blitt gjenvalgt.

4. april 2019 kunngjorde Ryan at han stilte som kandidat ved primærvalgene før presidentvalget i USA 2020. På grunn av manglende oppslutning trakk han seg fra kandidaturet den 24. oktober samme år.

Referanser

Eksterne lenker 
 
 
 

Kongressrepresentanter fra Ohio
Politikere fra USA
Personer fra Trumbull County i Ohio
Personer fra Youngstown
Kandidater til presidentvalget i USA 2020
Gunnar Høst

Gunnar Fougner Høst (1900–1983) var en norsk franskfilolog som skrev mange lærebøker.  Han var lektor og dosent ved Universitetet i Oslo fra 1930 til 1968.

Han var sønn av Sigurd Høst (1866–1939) og Isabella Vibe (1870–1937). Moren var barnebarn av greskfilologen Ludvig Vibe (1803–1881) som også hadde vært språklektor ved hovedstadens universitet hundre år tidligere.  Faren Sigurd var fra Flora, men var også franskfilolog som i likhet med Gunnar skrev lærebøker, foruten å være agent og venn med kunstnerne Nikolai Astrup og Edvard Munch. Gunnar var halvbror til kunsthistorikeren Inger Alver Gløersen (1892–1982).

Han var født i Kristiania, men flyttet til Bergen i 1907 og tilbake til Kristiania i 1915 da faren ble overlærer ved Kristiania katedralskole. Etter examen artium 1918 og cand.philol.grad i 1925 giftet han seg i 1931 med Else Marie Røysland (1908–1996).  

Han var lektor ved Trondheim katedralskole fra 1925 til 1927. Våren 1927 var han leder for Studentersamfundet i Trondhjem.  Så var han lektor i norsk ved Sorbonne, der faren hadde vært lektor i fransk fem år tidligere. Fra 1930 hadde han jobb ved Universitetet i Oslo der faren hadde hatt fransk lektorat frem til sin avgang i 1925. Sammen med sin læremester Peter Rokseth (1891–1945) og Charles Gobinot  (1891–1954), dannet Gunnar  «franskgruppen».  

I 1945 ble det klart at Høst måtte ta over etter avdøde Rokseth, idet den påtenkte arvtaker Carl Vilhelm Holst (1905–1947) måtte tre tilbake. Høst gikk da over fra det å være språkpedagog til å fokusere på litteraturforskning.

Gunnar Høst ble dr.philos. i 1945 på avhandlingen L'œuvre de Jean Giraudoux, om den franske forfatter og diplomat Jean Giraudoux. Kona tok også doktorgrad med avhandling om Hedda Gabler i 1959. De skrev lærebøker sammen, mest om fransk, slik også faren Sigurd hadde skrevet rundt århundreskiftet.  Han var i 1964 i bildet som etterfølger i professoratet (europeisk litteraturhistorie) etter Kåre Foss (1895–1967), men det gikk til Asbjørn Aarnes (1923–2013). Gunnar ble dosent i fransk litteraturhistorie i 1965 og satt i stillingen til 1968.

Utgivelser 
 
 
 
''Se digitaliserte bøker av Gunnar Høst hos Nasjonalbiblioteket

Se også 
 Fougner (slekt) for deler av farsslekta

Referanser 

Norske filologer
Norske litteraturhistorikere og litteraturkritikere
Vitenskapelig ansatte ved Universitetet i Oslo
Norske lærebokforfattere
Personer fra Oslo
Team Liquid

Team Liquid er en nederlandsk profesjonell e-sportorganisasjon grunnlagt av Victor Goossens og Jay Hoogeveen i 2000 som en nyhetsside som fokuserte på StarCraft. Da StarCraft II: Wings of Liberty ble lansert, byttet gruppen fokus og utvidet til et sponsorlag for profesjonelle spillere.

Referanser

Eksterne lenker 
 

E-sport
Organisasjoner etablert i 2000
Spillklaner
Klientstat

Klientstat er et land som er avhengig av, og får beskyttelse fra, et annet, sterkere land. Landet som klientstaten er avhengig av kalles for «patron» («beskytter»). En klientstat er ofte avhengig av sin patron for militær sikkerhet og beskyttelse, og/eller økonomi. En klientstat er som regel mer eller mindre selvstendig og kan opprettholde en egen innenrikspolitikk, men er underlagt sin patrons utenrikspolitikk og sikkerhetspolitikk. Former for klientstater er blant annet klientkongedømme, satellittstat, assosiert stat, nykoloni, protektorat, vasallstat og andre betegnelser.

Ofte blir faktumet at landet er en klientstat forsøkt skjult, og kan virke som et selvstendig land. Dermed kan klientstater både være medlem av FN, eller kan være ikke-anerkjente land.

Eksempler fra nyere tid
De fleste moderne klientstater har vært medlemmer av FN og blitt ansett som formelt selvstendig. 
Eksempler inkluderer (patron i parentes):
 Panama (USA)
 Libanon (Syria)
 Øst-Tyskland (Sovjetunionen)
 Hviterussland og Ukraina (Sovjetunionen. Begge disse landene var medlemmer av FN som selvstendige stater, men de facto underlagt Sovjet). Hviterussland blir også fortsatt sett på som en russisk klientstat.

Ikke anerkjente eksempler:
Disse landene er land som ikke er FN-medlemmer og ikke globalt anerkjente stater. 
 Nord-Kypros (Tyrkia)
 Taiwan (USA. Taiwan er ikke medlem i FN grunnet motstand fra Kina, som anser Taiwan som deres territorium. Taiwan er avhengig av amerikansk beskyttelse).

Se også 
Klientkongedømme

Referanser

Litteratur
 Kolstø, Pål (2003): «Kvasistater i internasjonal politikk», Nordisk Østforum, 17(2), s. 151-172.

Politisk terminologi
Maurizio Malvestiti

Maurizio Malvestiti (født 25. august 1951 i Marne di Filago i Italia) er katolsk biskop i Lodi i Italia.

Malvestiti er utdannet prest fra Bergamo og ble ordinert som prest 11. juni 1977. Han har også studert i Roma. Fra 1994 til 2009, arbeidet han ved Kongregasjonen for Østkirkene. 19. juni 2009, ble han undersekretær i menigheten og ble dermed den private sekretæren til de tre kardinalene Achille Silvestrini, Ignace Moussa I Daoud og Leonardo Sandri.

26. august 2014, utnevnte pave Frans ham som den nye biskop av Lodi. Han ble innviet 11. oktober 2014, av kardinal Leonardo Sandri i Peterskirken og startet i Lodi 26. oktober samme år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-) *1978
 Kardinal Leonardo Sandri (1943-) *1997
 Biskop Maurizio Malvestiti (1953-) *2014

Referanser

Eksterne lenker 

 Lodi Bispedømme Web

Italienske katolske biskoper
Linjen Rebiba
Personer fra provinsen Bergamo
Tara Geraghty-Moats

Tara Geraghy-Moats (født 12. april 1993 i West Fairlee) er en amerikansk skiløper som representerer Lebanon Outing Club.

Hun debuterte internasjonalt som skihopper i kontinentalcupen i Lake Placid 8. oktober 2005, men ble diskvalifisert. Etter at hun i 2009 pådro seg to alvorlige kneskader som gjorde at hun måtte legge opp som skihopper, fortsatte hun idrettskarrieren som langrennsløper og skiskytter. Hun har tatt flere medaljer i nasjonale juniormesterskap i langrenn, og var på USAs juniorlandslag i skiskyting fra 2011 til 2014. Hun har flere ganger deltatt i junior-VM i skiskyting, med 18.-plass som beste plassering. Skoleåret 2012/13 gikk hun på skigymnaset i Sollefteå og ble samme år svensk juniormester i skiskyting.

I 2013 gjorde hun comeback som skihopper, og sesongen 2014/15 ble hun tatt ut på USAs hopplandslag. Tara Geraghy-Moats debuterte i verdenscupen den 5. desember 2014 i Lysgårdsbakkene på Lillehammer, hvor hun akkurat ikke kvalifiserte seg til finaleomgangen med 33.-plass. Pr. desember 2015 er hennes beste resultat i verdenscupen niendeplass i Râșnov 8. februar 2015. 

Hun ble tatt ut i den amerikanske troppen til ski-VM 2015 i Falun, der hun kvalifiserte seg til normalbakkerennet og endte på en 18.-plass.

Sesongen 2018/19 vant hun kontinentalcupen i kombinert sammenlagt. Hun vant 18. desember 2020 tidenes første verdenscuprenn for kvinner i Ramsau am Dachstein.

Referanser

Eksterne lenker 
 
 Women's Ski Jumping USA: Tara Geraghty-Moats (besøkt 8. desember 2015)
 Valley News: Learning to Live With a Loss (8. februar 2014, besøkt 8. desember 2015)
 FIS: Ladies in the Spotlight: Tara Geraghty-Moats (USA) (1. august 2014, besøkt 8. desember 2015)

Skihoppere fra USA
Skiskyttere fra USA
Kombinertløpere fra USA
Langrennsløpere fra USA
Deltakere under Ski-VM 2015
Personer fra Orange County i Vermont
Deltakere under Ski-VM 2019
Deltakere under Ski-VM 2021
Yūka Setō

Yūka Setō (født 22. februar 1997 i Kamikawa) er en japansk skihopper, som representerer Asahikawa Ryukoku High School.

Setō debuterte i verdenscupen den 5. desember 2014 i Lysgårdsbakkene på Lillehammer, hvor hun akkurat ikke kvalifiserte seg til finaleomgangen med en 32.-plass.

Under Junior-VM på ski 2015 i Almaty tok Setō bronse i lagkonkurransen, sammen med Nozomi Maruyama, Yurina Yamada og Shihori Oi.

Hun ble tatt ut i den japanske troppen til Ski-VM 2015 i Falun, der hun kvalifiserte seg til normalbakkerennet og endte på en 31.-plass.

Under Vinter-OL 2022 i Beijing, ble hun nummer 14 i normalbakkerennet.

Referanser

Eksterne lenker 
 

Japanske skihoppere
Deltakere under Ski-VM 2015
Deltakere under Ski-VM 2017
Deltakere for Japan under Vinter-OL 2018
Skihoppere under Vinter-OL 2018
Deltakere for Japan under Vinter-OL 2022
Skihoppere under Vinter-OL 2022
Personer fra subprefekturet Kamikawa
Fødsler i 1997
Deltakere under Ski-VM 2021
Kaori Iwabuchi

Kaori Iwabuchi (født 28. april 1993 i Ueda) er en japansk skihopper, som representerer Matsumoto University.

Etter flere sesonger i kontinentalcupen debuterte Iwabuchi i verdenscupen den 3. desember 2011 i Lysgårdsbakkene på Lillehammer, hvor hun kvalifiserte seg til finaleomgangen og endte på en 22.-plass.

Under Junior-VM på ski 2012 i Erzurum tok Iwabuchi gull i lagkonkurransen, sammen med Yūki Itō, Yurina Yamada og Sara Takanashi.

Hun ble tatt ut i den japanske troppen til Ski-VM 2015 i Falun, der hun kvalifiserte seg til normalbakkerennet og endte på en 36.-plass.

Under Vinter-OL 2022 i Beijing, ble hun nummer 18 i normalbakkerennet.

Referanser

Eksterne lenker 
 

Japanske skihoppere
Deltakere for Japan under Vinter-OL 2018
Skihoppere under Vinter-OL 2018
Deltakere for Japan under Vinter-OL 2022
Skihoppere under Vinter-OL 2022
Deltakere under Ski-VM 2015
Deltakere under Ski-VM 2017
Deltakere under Ski-VM 2019
Deltakere under Ski-VM 2021
Juniorverdensmestere i skihopping
Personer fra prefekturet Nagano
Corporate Communications

Corporate Communications AS er et norsk kommunikasjonsbyrå etablert i 2011. Selskapet utfører alle de tjenester som er vanlig for et PR-byrå. Byråets klienter er norske og internasjonale selskaper, private equity-selskaper, kunnskapsbedrifter, finansinstitusjoner og offentlige virksomheter. Corporate Communications er organisert som et partnerskap, med rådgivere som har bred erfaring fra kommunikasjonsbransjen og norsk presse. Selskapet bytter ledelse annethvert år, og ledes for tiden av partner og tidligere redaktør i Finansavisen Are Slettan, som i mars 2017 overtok rollen som managing partner etter Ben Holan og Maria Melfald Tveten. Blant partnerne i selskapet er også Hans-Wilhelm Steinfeld.

Selskapet hadde 27 ansatte i 2020.

Referanser

Eksterne lenker 
 

Norske kommunikasjonsselskaper
Etableringer i 2011
Valget i Israel 2015

Valget i Israel 2015 var et valg til Israels nasjonalforsamling Knesset som ble avholdt 17. mars 2015. Valget ble holdt etter at Tzipi Livni og Yair Lapid ble sparket fra koalisjonsregjeringen i starten av desember 2014.

Valgdeltakelsen var på 72,3%, det høyeste siden valget i 1999, da valgdeltakelsen var på 78,7%.

Sittende statsminister Benjamin Netanyahus parti Likud ble valgets vinner, og fikk en fjerdedel av mandatene. Det forventes at han vil danne en regjering sammen med de andre partiene på høyresiden, selv om president Reuven Rivlin har uttalt at han ønsker seg en storkoalisjon mellom Likud og Sionistunionen.

Før valget 

Siden forrige valg har Knesset satt opp sperregrensa, fra 2% til 3,25%. Dette har ført til at blant annet de arabiske partiene har gått sammen i en valgallianse. Kadima, som hadde statsministeren fra 2005 til 2009, stiller ikke til dette valget.

Det israelske arbeiderpartiet har gått inn i en allianse med Tzipi Livnis parti Hatnuah. Arbeiderpartiets partileder Yitzhak Herzog er statsministerkandidat for denne sentrum-venstre-alliansen, som kaller seg Sionistunionen.

Knesset før valget

Referanser

Eksterne lenker 
 
  Valgresultater

Israel
Valg i Israel
Alf Richard Kraggerud

Alf Richard Kraggerud (født 29. oktober 1969) er en norsk fiolinist, dirigent og musikkpedagog fra Oslo.

Alf Richard Kraggerud begynte å undervise sin lillebror Henning Kraggerud i en alder av 13 og fullførte pedagogikkstudier på Barratt Due musikkinstitutt i 1991. Han har senere studert fiolin og direksjon ved Royal Academy i London. Han var en kort tid førstefiolinist ved Kringkastingsorkestret og i 1999 ble han leder for Unge Talenter ved Barratt Due musikkinstitutt hvor han nå er prorektor. 

I 1994 stiftet han Valdres Sommersymfoni, et kurs og en festival som i 2014 har vokst til å Nord-Europas største kurs for klassiske musikktalenter. 
Han er mest kjent som fiolinpedagog og har vært læreren til flere av Norges mest kjente fiolinister i dag. Kraggerud fikk Lindemanprisen i 2017.

Referanser

Kilder 
 Alf Richard Kraggerud bio
 Astona Summer Academy

Norske fiolinister
Personer fra Oslo
Pedagoger ved Barratt Due musikkinstitutt
Alumni fra Barratt Due musikkinstitutt
Fødsler i 1969
Institutt for helse og samfunn

Institutt for helse og samfunn (Helsam) er ett av tre institutt under Det medisinske fakultet ved Universitetet i Oslo.

Helsam består av de tidligere enhetene «Institutt for allmenn- og samfunnsmedisin», «Institutt for helseledelse og helseøkonomi» og «Institutt for sykepleievitenskap og helsefag». Instituttet består per 2021 av seks avdelinger:
Avdeling for allmennmedisin
Avdeling for samfunnsmedisin og global helse
Avdeling for tverrfaglig helsevitenskap
Avdeling for helseledelse og helseøkonomi
Avdeling for medisinsk etikk
Avdeling for sykepleievitenskap 

Helsam er ansvarlig for koordinering av bachelorprogrammet i Helseledelse og helseøkonomi, syv masterprogram og deler av profesjonsstudiet i medisin (allmennmedisin). 

Instituttet ledes til daglig av instituttleder Terje P. Hagen, med instituttrådet som viktigste rådgivende organ.

Referanser

Eksterne lenker 
 

Institutter ved Universitetet i Oslo
Det medisinske fakultet (UiO)
Theodelinda

Theodelinda (født ca 570, død 22. januar 627) var dronning av langobardene fra 590 til 616 og fortsatte som regent for sin mindreårige sønn Adaloald fra 616. Hun var datter av kong (eller hertug) Garibald I av Bayern og hans hustru Waltrada. Waltrada var datter av den tidligere langobardiske kong Wacho og tilhørte det letingiske dynasti.

Ekteskap
Hun ble gift, først i 589 med Authari, konge av langobardene og sønn av den forrige kongen Cleph. Authari døde allerede i 590 etter å ha regjert i bare atten måneder. Theodelinda hadde på den korte tiden oppnådd stor popularitet blant langobardene, og til forskjell fra gammel sedvane beholdt hun dronningtittelen etter at Authari døde. I tillegg fikk hun selv velge seg en ny ektefelle og valgte i november 590 Autharis fetter Agilulf som var hertug av Torino. Agilulf ble kronet til konge i 591.

Religionsstriden
Theodelinda bekjente seg til den pavelige ( katolske) kristendommen som baserte seg på den nikenske trosbekjennelse, i motsetning til flertallet av langobardene og også deres tidligere konger som bekjente seg til arianismen eller den arianske kristendommen. Hun lyktes i å få Agilulf til å konvertere til katolisismen, og fikk bygd flere kirker og kloster som ble viet til Johannes døperen, blant annet katedralen i Monza og det første dåpskapellet i Firenze. 

Kongeparet fikk sønnen Adaloald i 602. Pave Gregor I den store var til stede ved sønnens dåp, og han støttet Theodelindas arbeid for å få langobardene til å konvertere til den katolske troen. Adaloald ble hyllet som medregent i 604 og overtok som konge da Theodelindas ektemann Agilulf døde i 616. Adaloald ble senere sinnssyk og avsatt i 626.

Theodelinda og Agilulf hadde også datteren Gundeberga (f. 605) som ble gift med Arioald, en langobardisk adelsmann fra Torino. Arioald sto i spissen for å få avsatt sin svoger i 626, og lot seg selv hylle som konge samme år. Gundeberga og Arioald var tilhengere av arianismen, og religionsstriden kan ha vært viktig i maktkampen.

Theodelinda døde i januar 627 eller 628 og hennes sarkofag står i Theodelinda-kapellet i San Giovanni-katedralen i Monza. Hun er helligkåret av Den katolske kirke og hennes minnedag er 22. januar.

I kunsten 
Historien om dronningen og hennes forbindelse med den berømte lombardiske jernkronen blir fortalt i fresker malt i Theodelinda-kapellet i katedralen i Monza, malt av Ambrogio og Gregorio Zavattari i 1444.

Referanser

Eksterne lenker 
 Queens of Italy-Women in Power in Medieval Italy: Theodelinda
 Origo Gentis Langobardum, engelsk og latinsk tekst
 Paulus Diaconus, Historia Langobardum, engelsk tekst

Dronninger
Italias historie
Njalla

Njalla (nordsamisk) eller njalle (sørsamisk) er en form for stabbur. Det sto på en trestamme på 2-3 meters høyde, eventuelt på en struktur av flere stammer. Dette skulle hindre dyr i å ta seg inn til maten.

Kilder 
 Norsk Folkemuseum: Sameplassen

Samene
Norsk trearkitektur
Nabil Bahoui

Nabil Bahoui (født 5. februar 1991) er en svensk fotballspiller som spiller for AIK Fotboll.

Bahoui kom til AIK før 2013-sesongen. 

Han er av marokkansk opprinnelse. Bahoui vokste opp i Västerstorp i Stockholm og startet karrieren i Mälarhöjdens IK.

Referanser

Eksterne lenker 
 

Svenske fotballspillere
Marokkanske fotballspillere
Fotballspillere for IF Brommapojkarna
Fotballspillere for FC Väsby United
Fotballspillere for AIK
Fotballspillere for Al-Ahli Saudi FC
Fotballspillere for Hamburger SV
Fotballspillere for Grasshopper-Club Zürich
Fotballspillere for BV De Graafschap
Personer fra Stockholm
Rudolf Bamler

Rudolf Bamler (født 6. mai 1896 i Osterburg i Sachsen-Anhalt, død 13. mars 1972 i Groß Glienicke) var en tysk offiser. Han hadde ledende stillinger både i Wehrmacht under andre verdenskrig og i DDRs væpnede styrker i etterkrigstiden.

Han tjenestegjorde i infanteriet under første verdenskrig og ble tildelt Jernkorset i begge klasser.

Han meldte seg inn i NSDAP relativt tidlig.

Før andre verdenskrig var Bamler gruppe-leder for Abwehr i Berlin. Ved krigsutbruddet gikk han over i hæren, og fra 1942 var han generalstabssjef for de tyske styrkene i det okkuperte Norge. Her hadde han blant annet ansvaret for planleggingen av en mulig tysk invasjon av Sverige. 

I 1944 ble Bamler beordret til tjeneste på østfronten, der som divisjonssjef. Han overgav seg til sovjetiske styrker ved Mogiljov, og som krigsfange fikk han kommunistiske sympatier og gikk inn i Nationalkomitee Freies Deutschland. Etter krigen deltok han i oppbygningen av den østtyske Nationale Volksarmee, og fra 1952 var han generalmajor i Volkspolizei. Fra 1959 til 1962 arbeidet Bamler hos Stasi.

Referanser 

Personer fra Landkreis Stendal
Tyske generaler
Tyske arméoffiserer
Tyskere fra første verdenskrig
Tyskere fra andre verdenskrig
Personer tilknyttet det tredje rike
Mottakere av Jernkorset (1914)
Medlemmer av NSDAP (innmeldt 1925–1932)
Tysk militærpersonell (Hæren i Keiserrike)
Tysk militærpersonell (Hæren i Reichswehr)
Tysk militærpersonell (Hæren i Wehrmacht)
Tysk militærpersonell i det tyskokkuperte Norge
Tyske krigsfanger under andre verdenskrig
Stasi